Amfiteatar u Draču

Amfiteatar u Draču (albanski: Amfiteatri i Durrësit) je veliki rimski amfiteatar u gradu Draču u Albaniji. Izgrađen je u 2. vijeku u drevnom Epidamnusu ili Dyrrachiumu (Dyrrachiumu), za vrijeme vladavine rimskog cara Trajana. Nalazi se u samom centru grada, a samo pola amfitearta je iznad zemlje. Amfiteatar je korišten za nastupe do 4. vijeka. Jedan je od najvećih amfiteatara na Balkanu, imao je kapacitet od 20.000 sjedišta. Otkriven je kasnih 1900-ih, a danas je postao popularna turistička atrakcija i kandidat za Svjetsku kulturnu baštinu. Amfiteatar ima eliptičan oblik s osima od 132,4 i 113,2 metara. Arena unutar amfiteatra ima dimenzije 61,4 puta 42,2 metara i visoka je 20 metara. Izgrađena je na padini brda, a unutar amfiteatra postoje stubišta i galerije na različitim razinama. Unutar amfiteatra se nalazi kapela s mozaikom. Amfiteatar je okružen sa svih strana gradom Dračom a na jednom dijelu arene su čak izgrađene zgrade za moderno stanovanje. Grad Drač planira ukloniti sagrađene zgrade. U 2013. godini, zajedno s trinaest drugih mjesta po Europi, amfiteatar je ušao na izbor kao jedno od najugroženijih mjesta kulturne baštine u Evropi. Otkopavanja koja su vršena u 20. vijeku obavljana su nestručno te je amfiteatar propadao, od 2004. godine Univerzitet u Parmi počelo je restauratorske radove na spasu spomenika. Izvori Literatura Marin Buovac: Duhovni svijet i božanstva gladijatora u sklopu rimskih amfiteatara na tlu današnje Hrvatske / The spiritual world and deities of gladiators in Roman amphitheatres in the territory of present-day Croatia, Vjesnik Arheološkog muzeja u Zagrebu, Vol. 46 - 2014., str. 135-157. Marin Buovac: Opus Amphitheatralis - tehnike, materijali i konstrukcije rimskih amfiteatara, Građevinar br. 70, 10/2018, str. 913-918. Vanjske veze Amfiteatar u Draču Google Earth Arhivirano 2011-08-17 na Wayback Machine-u na Global Heritage Network